open-index/open-wikipedia-markdown huggingface dataset:
শামিমা শেখ

**শামীমা শেখ** (১৪ সেপ্টেম্বর ১৯৬০ - ৮ জানুয়ারি ১৯৯৮) ছিলেন দক্ষিণ আফ্রিকার বিখ্যাত মুসলিম নারী অধিকার কর্মী এবং উল্লেখযোগ্য মুসলিন নারীবাদী এবং সাংবাদিক।

## জীবনী
তিনি ট্রপিক অব ক্যাপিকর্নের উত্তরে লুই ট্রাইকার্ডে (বর্তমানে দক্ষিণ আফ্রিকার লিম্পোপো প্রদেশ) জন্মগ্রহণ করেছিলেন। তিনি সালাহউদ্দিন এবং মরিয়ম শেখের ছয় সন্তানের মধ্যে দ্বিতীয়। তার পরিবার মাত্র ১০০ এর বেশি&nbsp;কিমি দক্ষিণে পিটার্সবার্গে চলে যাওয়ার আগ পর্যন্ত তার প্রাথমিক স্কুলের সময়গুলো লুই ট্রাইকার্ডেটে কাটে।

১৯৭৮ সালে স্কুল শেষ করার পর, শেখ ভারতীয় বংশোদ্ভূত শিক্ষার্থীদের জন্য দক্ষিণ আফ্রিকার বর্ণবাদী আইনের অধীনে সংরক্ষিত ডারবান-ওয়েস্টভিল বিশ্ববিদ্যালয়ে পড়াশোনা করেন। ১৯৮৪ সালে তিনি তার ব্যাচেলর অফ আর্টস ডিগ্রি সম্পন্ন করেন, আরবি এবং মনোবিজ্ঞানে পড়াশোনা করেন। এই বছরগুলোতে বিশ্ববিদ্যালয়ে রাজনৈতিকভাবে অন্তর্ভূক্তির বছর ছিল, এবং তিনি পরবর্তী দুই বছরের জন্য আজানিয়ান পিপলস অর্গানাইজেশন (আজাপো) এর সাথে জড়িত হন।

১৯৮৫ সালে শেখ ইসলামিক সোসাইটি অফ ইউডি-ডব্লিউ-এর নির্বাহী কমিটিতে নির্বাচিত হন। ১৯৮৫ সালের সেপ্টেম্বরে, ডারবানে সাদা চামড়ার ব্যক্তিদের মালিকানাধীন ব্যবসা বয়কটের জন্য ভোক্তাদের প্রতি আহ্বান করে লিফলেট বিতরণের জন্য তাকে গ্রেফতার করা হয়। এই বয়কটের আহ্বান জানানো হয়েছিল ফেডারেশন অব সাউথ আফ্রিকান ট্রেড ইউনিয়নস (ফোসাতু), দেশের বৃহত্তম ট্রেড ইউনিয়ন ফেডারেশন এবং মুসলিম স্টুডেন্টস অ্যাসোসিয়েশন অব সাউথ আফ্রিকা (এমএসএ) এর পক্ষে, যারা এই বিশেষ প্যামফলেট ব্লিটজের আয়োজন করেছিল। শেখ পরবর্তী কয়েক ঘন্টা ডারবানের সিআর সোয়ার্ট থানায় (বর্তমানে ডারবান কেন্দ্রীয় থানা) এমএসএর সভাপতি না'ম জিনার সাথে কাটান। এটি ছিল তাদের প্রথম সাক্ষাৎ এবং তারা সম্ভবত দুই বছর পর বিয়ে করেন।

১৯৮৫ সালে ডিগ্রি শেষ করার পর, শেখ তার জন্মস্থান পিটার্সবার্গে তক্ষশিলা প্রাথমিক ও মাধ্যমিক বিদ্যালয়ে (বর্তমানে পোলোকওয়ানে বলা হয়) শিক্ষকতা করেন। তিনি ১৯৮৭ সালের ২০ ডিসেম্বর জিনাকে বিয়ে করেন এবং জোহানেসবার্গে চলে যান। তিনি ১৯৮৮ সালের সেপ্টেম্বরে মিনহাজ এবং ১৯৯০ সালে শিরার জন্ম দেন।

## মৃত্যু
১৯৯৬ সালে, শেখ পুনরায় ক্যান্সারে আক্রান্ত হন এবং ১৯৯৮ সালের ৮ জানুয়ারি মেফায়ারে তার বাড়িতে মারা যান। শেখের অনুরোধ অনুযায়ী তার চারটি জানাজার নামাজের মধ্যে একটিতে তার ঘনিষ্ঠ মহিলা বন্ধু ফারহানা ইসমাইল ইমামতি করেছিল, যেখানে মহিলা এবং পুরুষ উভয়ই ছিলেন। উপরন্তু, জোহানেসবার্গ মসজিদে এবং কেপ টাউনের ক্ল্যারমন্ট মেইন রোড মসজিদে তার জানাজা এবং দাফনের সময় অনেক মহিলা উপস্থিত ছিলেন। পিটার্সবার্গে, তার দাফনে কয়েক ডজন মহিলা উপস্থিত ছিলেন। তিনি স্বামী ও ২ সন্তান রেখে গেছেন। 

## তথ্যসূত্র

বিষয়শ্রেণী:ভারতীয় বংশোদ্ভূত দক্ষিণ আফ্রিকান ব্যক্তি
বিষয়শ্রেণী:দক্ষিণ আফ্রিকার মুসলিম
বিষয়শ্রেণী:ইসলামি নারীবাদী
বিষয়শ্রেণী:১৯৯৮-এ মৃত্যু
বিষয়শ্রেণী:১৯৬০-এ জন্ম
বিষয়শ্রেণী:দক্ষিণ আফ্রিকার নারীবাদী
আজিজা ওয়াই আল-হিবরি

**আজিজাহ ওয়াই আল - হিবরি** (; জন্ম ১৯৪৩) একজন আমেরিকান দার্শনিক এবং আইনবিদ যিনি ইসলাম ও আইন বিষয়ে বিশেষজ্ঞ।

## জীবনী
আল - হিবরি টিসি উইলিয়ামস স্কুল অফ ল, রিচমন্ড বিশ্ববিদ্যালয়ের অধ্যাপক ইমেরিটা। ২০১২ সালে অবসরের আগ পর্যন্ত তিনি টিসি উইলিয়ামস স্কুল অফ ল, রিচমন্ড বিশ্ববিদ্যালয়ের ফ্যাকাল্টি হিসেবে কাজ করেন। তার কাজ ইসলামি মানবাধিকার আইন, লিঙ্গ সমতা সম্পর্কিত ইসলামি আইন ও বিধান, মানবাধিকার উন্নয়ন এবং গণতান্ত্রিক শাসন ব্যবস্থা কেন্দ্রিক। তিনি দর্শনের একজন প্রাক্তন অধ্যাপক, *হাইপেশিয়া: এ জার্নাল অব ফেমিনিস্ট ফিলোসফির* একজন প্রতিষ্ঠাতা সম্পাদক, এবং কারামাহের প্রতিষ্ঠাতা ও সভাপতি। তিনি মুসলিম মানবাধিকার কর্মী হিসেবে নারী আইনজীবী হিসেবে মানবাধিকারের পক্ষে কাজ করেন। তিনি একজন ফুলব্রাইট পণ্ডিত। তিনি ইসলাম এবং গণতন্ত্র, মুসলিম নারীর অধিকার এবং ইসলামে মানবাধিকার সম্পর্কে তিনি ব্যাপকভাবে লেখালেখি করেছেন। তিনি পিবিএস ডকুমেন্টারি *মুহাম্মদ: লিগ্যাসি অফ এ প্রফেট* (২০০২) -এর উপদেষ্টা ছিলেন। *মুহাম্মদ: লিগ্যাসি অফ এ প্রফেট* ডকুমেন্টারিটি ইউনিটি প্রোডাকশনস ফাউন্ডেশন প্রযোজনা করেছে। তার লেখা থিসি জার্নাল, অব ল অ্যানড রিলিজিয়ন অনেক সম্মানজনক জার্নালে প্রকাশিত হয়েছে।

আল - হিবরি বিভিন্ন প্রতিষ্ঠানের উপদেষ্টা বোর্ডের সদস্য, যার মধ্যে পিউ রিসার্চ সেন্টার অন রিলিজিয়ন ইন পাবলিক লাইফ, বহুত্ববাদ প্রকল্প হার্ভার্ড ইউনিভার্সিটি এবং *রিলিজিয়ন অ্যান্ড এথিক্স নিউজ উইকলি* (পিবিএস)। তিনি সংবিধান প্রকল্পের স্বাধীনতা ও নিরাপত্তা কমিটির সদস্য। ২০১১ সালের জুনে, আল - হিব্রিকে রাষ্ট্রপতি বারাক ওবামা আন্তর্জাতিক ধর্মীয় স্বাধীনতা বিষয়ক মার্কিন কমিশনের কমিশনার হিসেবে নিযুক্ত করেন।

তিনি *ট্রান্সফর্মিং দ্য ফেইথস অফ আওয়ার ফাদার্স: উইমেন হু চেঞ্জড আমেরিকান রিলিজিয়ন* (২০০৪), অ্যান ব্রাউড সম্পাদিত বইযটির তৃতীয় অধ্যায় লিখেছেন।

হিবরি ডিসট্রিক্ট অব কলাম্বিয়া বারের আইনজীবী।

আল - হিবরি শেখ তৌফিক এল হিব্রির নাতি যিনি আরব বিশ্বে প্রথম স্কাউট আন্দোলন প্রতিষ্ঠা করেছিলেন।

## বই

• Sex, Marriage and Family in World Religions (Working Title). ইসলামিক অংশের সহ-সম্পাদক। ডন ব্রাউনিং, ক্রিশ্চিয়ান গ্রিন, এবং জন উইট, ও অন্যরা (কলাম্বিয়া ইউনিভার্সিটি প্রেস, ২০০৬)।

•  "Redefining Muslim Women's Roles in the Next Century," in Democracy and the Rule of Law, নরম্যান ডরসেন ও প্রসার জিফোর্ড, ও অন্যরা (কংগেশনাল কোয়ার্টারলি, ২০০১).
## সূত্র

•  "শ্যাটেরিং দ্য স্টেরিওটাইপস: মুসলিম উইমেন স্পিক আউট" (২০০৫)

## তথ্যসূত্র

বিষয়শ্রেণী:ইসলামি নারীবাদী
বিষয়শ্রেণী:মার্কিন নারীবাদী
বিষয়শ্রেণী:জীবিত ব্যক্তি
বিষয়শ্রেণী:হার্ভার্ড বিশ্ববিদ্যালয়ের ব্যক্তি
বিষয়শ্রেণী:নারীবাদ অধ্যয়ন পণ্ডিত
বিষয়শ্রেণী:লেবানীয় বংশোদ্ভূত মার্কিন ব্যক্তি
বিষয়শ্রেণী:১৯৪৩-এ জন্ম
বিষয়শ্রেণী:ফুলব্রাইট বৃত্তিধারী
ছুমাল আল কাহরামান

**ছুমাল আল কাহরামান** (; মৃত্যু ৯২৯) খলিফা আল-মুকতাদিরের শাসনামলে ৯১৮ সালে নিযুক্ত ধর্মনিরপেক্ষ প্রশাসনিক আদালতের একজন মুসলিম মহিলা বিচারক ছিলেন। তিনি কাজী (ইসলামিক আইনে বিচারকারী বিচারক) ছিলেন না, কারণ তিনি কেবল ধর্মনিরপেক্ষ আইন নিয়ে কাজ করতেন। অভিযোগকারীরা আদালতে যে অভিযোগ করতো সেগুলো পুর্ণলিখনের দায়িত্বে তাকে রাখা হয়েছিল।

তার অবস্থান তার লিঙ্গ সাপেক্ষে অনন্য ছিল। তিনি অষ্টাদশ আব্বাসীয় খলিফা জাফর আল-মুকতাদির-বিল্লাহ এর মা উম্মে জাফর মুকতাদির কর্তৃক নিযুক্ত হন।

## জীবনী
ছুমাল মূলত খলিফা আল-মুকতাদিরের মা শাঘাবের সহকারী ছিলেন। শাঘাব যখন তার ছেলের সিংহাসনের উত্তরাধিকার নিশ্চিত করেন, তখন তিনি কার্যত ক্ষমতা দখল করেন এবং রাষ্ট্রীয় বিষয়াদি পরিচালনার জন্য একটি সমান্তরাল আমলাতান্ত্রিক ব্যবস্থা নিয়োগ করেন। শাঘাব বলেছিলেন যে উম্মাহর বিষয়গুলি, বিশেষ করে ন্যায়বিচার, দায়িত্বে থাকা একজন মহিলার মাধ্যমে আরও ভালভাবে পরিচালিত হয়েছিল: ৯১৮ সালে তিনি মাজালিনের (ধর্মনিরপেক্ষ প্রশাসনিক আদালত) দায়িত্বে ছুমালকে নিযুক্ত করেন, যিনি প্রকৃতপক্ষে বিচারমন্ত্রী বা বিচার বিভাগের প্রধান প্রশাসক, এবং কাজীদের তত্ত্বাবধায়ক। ইতিহাসবিদ তাবারির মতে, থুমাল তার অফিসে জনগণের মধ্যে জনপ্রিয়তা অর্জনের জন্য যথেষ্ট দায়িত্ব পালন করেছেন, বিশেষ করে নতুন সংস্কারের কারণে যা একজন বাদীর মামলা শুরু করার ব্যয় হ্রাস করে। তবে, আবু মুহাম্মদ আলী ইবনে আহমদ ইবনে সাইদ ইবনে হাযম-এর মতে তার নিয়োগকে মুসলিম ইতিহাসে বর্ণনা করা হয়েছে, "কেলেঙ্কারীর একটি উদাহরণ হিসাবে যা আজ পর্যন্ত দেখা যায়নি"।

## বিচারক হিসাবে কাজ
৩১৮ সালে, ছুমাল সমসাময়িক বিচারকের সমতুল্য পদে নিযুক্ত হন, এবং তিনি সেই অভিযোগগুলি দেখেন যেগুলো লোকেরা প্রতি শুক্রবার লিখতো। তিনি ওম্বুডসম্যান হাউসে বসতেন। বিচারক আব্বা আল-হাসান ইবনে আল-আশানি তাকে জনগণের কাছে পৌঁছাতে এবং তার পেশার সমস্যা কাটিয়ে উঠতে সহায়তা করেছিলেন।

## মৃত্যু
ছুমাল কাহরামান ৯২৯ সালে মৃত্যুবরণ করেন।

## আরও দেখুন

* ইসলামে নারী
* কাজী

## তথ্যসূত্র

* ইবনে কাসীর, *[[ইবনে কাসির|আল বিদায়া ওয়া আল-নিহায়াহ]]*

বিষয়শ্রেণী:১০ম শতাব্দীর নারী
বিষয়শ্রেণী:৯২৯-এ মৃত্যু
বিষয়শ্রেণী:জন্মের সাল অজানা
বিষয়শ্রেণী:৯ম শতাব্দীতে জন্ম
বিষয়শ্রেণী:বাগদাদের ব্যক্তি
বিষয়শ্রেণী:ইসলামে নারী অধিকার
বিষয়শ্রেণী:শরিয়া বিচারক
বিষয়শ্রেণী:নারী বিচারক
বিষয়শ্রেণী:১০ম শতাব্দীর আব্বাসীয় খিলাফতের ব্যক্তি
বিষয়শ্রেণী:১০ম শতাব্দীর আব্বাসীয় খিলাফতের নারী
বিষয়শ্রেণী:আব্বাসীয় খিলাফতের রাজসভাসদ
গোকুলখালী মাধ্যমিক বিদ্যালয়

**গোকুলখালী মাধ্যমিক বিদ্যালয়** বাংলাদেশের চুয়াডাঙ্গা জেলার আলমডাঙ্গা উপজেলার চিৎলা ইউনিয়নের গোকুলখালিতে অবস্থিত একটি বিদ্যালয়। ১৯৪৭ সালে তদানীন্তন ব্রিটিশ ভারতে শিক্ষা উন্নয়নে সার্জেট পরিকল্পনা মোতাবেক এ বিদ্যালয় নির্মাণ করা হয়। দ্বিতীয় বিশ্বযুদ্ধের শেষে দেশ বিভাগের পূর্বে বিদ্যালয়টি কলকাতা বিশ্ববিদ্যালয়ের স্বীকৃতি লাভ করে। এ বিদ্যালয়টি যখন স্থাপিত হয় তখন আশেপাশে অন্য স্কুল ছিল না, তাই বহুদুর দুরান্ত থেকে শিক্ষার্থীরা এখানে এসে শিক্ষাগ্রহন করত।

## অবস্থান
চুয়াডাঙ্গা হতে ৫ মাইল পশ্চিমে গোকুলখালি বাজারের সন্নিকট চুয়াডাঙ্গা-মেহেরপুর সড়কের ধারে এই বিদ্যালয়ের অবস্থান। গোকলদত্ত নামে এক ধনী ব্যবসায়ী ছিলেন এখানে। তার নামানুসারে স্থানের নাম হয় গোকুলখালি। যা তদানীন্তন ব্রিটিশ ভারতে নদীয়া জেলার চুয়াডাঙ্গা মহাকুমার অন্তর্গত ছিল।

## প্রতিষ্ঠাকালীন পেক্ষাপট
অনগ্রসর সাধারণ মানুষের মধ্যে শিক্ষার আলো ছড়িয়ে দেবার জন্য শিক্ষা উন্নয়নে সার্জেট পরিকল্পনা মোতাবেক গোকুলখালি মাধ্যমিক বিদ্যালয় স্থাপিত হয়। প্রথমে গোকুলখালি প্রাথমিক বিদ্যালয়ের জমিতে এ স্কুল স্থাপন করা হয়। স্থান সংকুলান না হওয়ায় প্রাথমিক বিদ্যালয়টি পরে অন্য জমিতে স্থানান্তর করা হয়।

## ইতিহাস
ব্রিটিশ ঔপনিবেশিক শাসনকালে অনগ্রসর সাধারণ মানুষের মাঝে শিক্ষা-সংস্কৃতি বিকাশের লক্ষ্যে বিশ শতকের চতুর্থ দশকে গোকুলখালি মাধ্যমিক বিদ্যালয় প্রতিষ্ঠার প্রক্রিয়া শুরু হয়। কোন প্রতিষ্ঠান একদিনে গড়ে উঠে না। এর পিছনে থাকে বহুলোকের শ্রম। প্রয়োজন হয় উদ্যোগী মহৎ প্রাণ ব্যক্তির। যে সমস্ত প্রথিতযশা শিক্ষানুরাগি ব্যক্তিদের প্রচেষ্টায় এ বিদ্যালয় গড়ে উঠে তাদের অন্যতম হলেন ইজ্জত আলি, শাহ মোহাম্মদ, ফতে আলি বিশ্বাস, সৈয়দ আলি বিশ্বাস প্রমুখ। ১৯৪৭ সালে দেশ বিভাগের পূর্বে বিদ্যালয়টি কলিকাতা বিশ্ববিদ্যালয়ের স্বীকৃতি পায় এবং ছাত্রছাত্রী ভর্তির মাধ্যমে কার্যক্রম শুরু করে। বিদ্যালয়ের প্রতিষ্ঠাতা প্রধান শিক্ষক ছিলেন পঞ্চানন বিশ্বাস।

## মহান মুক্তিযুদ্ধে অবদান
১৯৫২ সালের ভাষা আন্দোলন থেকে শুরু করে ১৯৭১ এর স্বাধীনতা যুদ্ধ পর্যন্ত বিদ্যালয়ের রয়েছে গৌরবময় ভূমিকা। স্বাধীনতা যুদ্ধে এ বিশ্ববিদ্যালয় পাকিস্তানি হানাদার বাহিনীর আক্রমণের শিকার হয় এবং এখানে অস্থায়ী মিলিটারি ক্যাম্প স্থাপন করে। এতে এ বিদ্যালয়ের শিক্ষক, কমিটির সভাপতি এবং ছাত্র সহ অনেকে শহীদ হয়েছেন।

## তথ্যসূত্র

## বহিঃসংযোগ

* প্রাতিষ্ঠানিক ওয়েবসাইট

বিষয়শ্রেণী:চুয়াডাঙ্গা জেলার বিদ্যালয়
বিষয়শ্রেণী:১৯৪৭-এ প্রতিষ্ঠিত শিক্ষাপ্রতিষ্ঠান
আবুল বাশার (অধ্যাপক)

**আবুল বাশার** একজন বাংলাদেশী পুরকৌশলী। তিনি খুলনা প্রকৌশল ও প্রযুক্তি বিশ্ববিদ্যালয়ের (কুয়েট) অবসরপ্রাপ্ত অধ্যাপক এবং ঢাকায় অবস্থিত বেসরকারি বিশ্ববিদ্যালয়, সোনারগাঁও বিশ্ববিদ্যালয়ের (এসইউ) সাবেক উপাচার্য।

## শিক্ষাজীবন
বাশার বাংলাদেশ প্রকৌশল বিশ্ববিদ্যালয় (বুয়েট) থেকে ১৯৮৪ সালে এম. এসসি. ইঞ্জি. (পুরকৌশল) ও ২০০২ সালে পিএইচডি ডিগ্রি অর্জন করেন।

## কর্মজীবন
আবুল বাশার ১৯৭৯ সালে খুলনা প্রকৌশল ও প্রযুক্তি বিশ্ববিদ্যালয়ে (কুয়েট) প্রভাষক পদে যোগ দেন। এরই ধারাবাহিকতায় তিনি বিশ্ববিদ্যালয়টির অধ্যাপক হিসেবে পদোন্নতি লাভ করেন।

কর্মজীবনে তিনি অধ্যাপনার পাশাপাশি কুয়েটের বিভিন্ন হলের প্রাধ্যক্ষ, পুরকৌশল অনুষদের ডিন, নগর ও অঞ্চল পরিকল্পনা বিভাগের সভাপতি, ইনস্টিটিউট অব ডিজাস্টার ম্যানেজমেন্টের পরিচালকসহ বিভিন্ন গুরুত্বপূর্ণ দায়িত্ব পালন করেন।

আবুল বাশার ২০১৯ সালের ২৫ জুন থেকে ২০২৩ সালের ২৪ জুন পর্যন্ত ঢাকায় অবস্থিত বেসরকারি বিশ্ববিদ্যালয়, সোনারগাঁও বিশ্ববিদ্যালয়ের (এসইউ) উপাচার্য হিসেবে দায়িত্ব পালন করেন।

## আরও দেখুন
* সোনারগাঁও বিশ্ববিদ্যালয়

## তথ্যসূত্র

বিষয়শ্রেণী:বাংলাদেশী শিক্ষাবিদ
বিষয়শ্রেণী:সোনারগাঁও বিশ্ববিদ্যালয়ের উপাচার্য
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
আবদেল লতিফ মোবারক

**আবদেল লতিফ মোবারক** () একজন মিশরীয় কবি (জন্ম ১৯৬৪)। তিনি মিশরীয় লেখক ইউনিয়নের সদস্য এবং ইন্টারনেটে আরব লেখকদের সদস্য। তিনি সুয়েজে জন্মগ্রহণ করেন এবং শাস্ত্রীয় আরবি এবং মিশরীয় দেশভাষা ব্যবহার করে কবিতা লেখেন। তিনি আইন শামস বিশ্ববিদ্যালয় থেকে আইন বিষয়ে স্নাতক ডিগ্রি লাভ করেন। তিনি ১৯৮০ এর দশকের অন্যতম গুরুত্বপূর্ণ কবি ছিলেন এবং তার কবিতা মিশর এবং আরব বিশ্বের বেশ কয়েকটি সাহিত্য পত্রিকায় প্রকাশিত হয়েছিল, যার মধ্যে রয়েছে আরব পত্রিকা, কুয়েত পত্রিকা, সংবাদ সাহিত্য, প্রজাতন্ত্র পত্রিকা, আল-আহরাম, নতুন প্রকাশনা সংস্কৃতি (পত্রিকা)তিনি ২০২৫ সালে ইতালিতে সার্জিও ক্যামেলিনি আন্তর্জাতিক পুরস্কার জিতেছিলেন।। ২০১৪ সালে তিনি আরব মিডিয়া ইউনিয়ন থেকে এক্সিলেন্স অ্যান্ড ক্রিয়েটিভিটি শিল্ড লাভ করেছেন এবং ইস্ট একাডেমি থেকে ২০২১ সালে শিল্ড অব এক্সিলেন্স জিতেছেন।

## প্রকাশিত রচনা

* ১৯৯৪: أحاسيس وأصداء | Feelings and echoes, Egypt.
* ১৯৯৬: العزف على هدير المدافع | Playing the roar of cannons, Egypt.
* ১৯৯৭: همسات البحر| Sea whispers, Egypt.
* ২০০১: قراءة ثانية للجسد| A second reading of the body, Egypt.
* ২০০৭: https://www.arabworldbooks.com/books/نوبة-عطش| نوبة عطش A bout of thirst
* ২০১৬: بتجرب تانى تموت| Experienced death again
* ২০১৮: قبس من جمر| Some of embers

## বহিঃসংযোগ

* darelhilal
* albawabhnews 
* youm7
* innfrad

## তথ্যসূত্র

বিষয়শ্রেণী:ইসলামি নারীবাদী
বিষয়শ্রেণী:মুসলিম কবি
বিষয়শ্রেণী:২০শ শতাব্দীর পুরুষ লেখক
বিষয়শ্রেণী:জীবিত ব্যক্তি
বিষয়শ্রেণী:১৯৬৪-এ জন্ম
বিষয়শ্রেণী:আরবি ভাষার লেখা থাকা নিবন্ধ
বিষয়শ্রেণী:২১শ শতাব্দীর পুরুষ লেখক
বিষয়শ্রেণী:আইন শামস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রোমান্টিক কবি
মাস্তানের উপর মাস্তান

**মাস্তানের উপর মাস্তান** ২০০২ সালে মুক্তিপ্রাপ্ত একটি বাংলাদেশী অ্যাকশনধর্মী নাট্য চলচ্চিত্র। এটি পরিচালনা করেছেন মনতাজুর রহমান আকবর। এতে অভিনয় করেছেন মান্না, পূর্ণিমা, রাজীব, মিশা সওদাগর, শাহিন আলম, মৌয়ুরী। ছবিটি সে সময় ৯ কোটি টাকা ব্যাবস্যা করে।

## অভিনয়ে

* মান্না
* পূর্ণিমা 
* রাজীব 
* মিশা সওদাগর 
* শাহিন আলম 
* মৌয়ুরী

## তথ্যসূত্র


## বহিঃসংযোগ

* 
* 

বিষয়শ্রেণী:বাংলাদেশী চলচ্চিত্র
বিষয়শ্রেণী:২০০২-এর চলচ্চিত্র
ভোজাক

**ওজাক** (পোলিশ:  , 'সৈনিক'), একটি ইন্টারনেট মিম যা **ফিলস গাই** নামেও পরিচিত। এটা একজন টেকো লোকের চিন্তিত মুখের খুবই সাধারণ সাদাকালো একটি কার্টুন, এবং সাধারণত বিষাদ বা নিঃসঙ্গতা-এ ধরনের আবেগ প্রতিনিধিত্ব করতে পোস্ট করা হয়।

## আরও দেখুন

* পোল্যান্ডবল -আরেকটি মিম যা ক্রোচচানে উদ্ভূত হয়েছিল ইংরেজীভাষী বিশ্বে ছড়িয়ে পড়ার আগে ব্যবহারকারী ওয়াজাককে মজা করার জন্য।
* রেজ কমিক -একটি অনুরূপ মিম যা কালো-সাদা মাইক্রোসফট পেইন্ট চিত্রের ডেরিভেটিভ কপি ব্যবহার করে।
* মিম ম্যান - একটি মুখের একটি ত্রিমাত্রিক রেন্ডার যা প্রায়ই পরাবাস্তব মিম এবং প্রতিক্রিয়া চিত্রগুলিতে ব্যবহৃত হয়।

## তথ্যসূত্র

## বহিঃসংযোগ
*   
* 

বিষয়শ্রেণী:২০১০-এ প্রবর্তিত ইন্টারনেট মিম
বিষয়শ্রেণী:ইন্টারনেট মিম
বিষয়শ্রেণী:২০২০-এর দশকের ফ্যাড ও প্রবণতা
অত্রিত্ববাদ

**অত্রিত্ববাদ** (; ; ; ; ) হল খ্রীষ্টধর্মের একটি রূপ যা মূলধারার খ্রীষ্টীয় ত্রিত্ব মতবাদকে প্রত্যাখ্যান করে—এই বিশ্বাস যে ঈশ্বর হলেন তিনজন স্বতন্ত্র সারত্ব বা ব্যক্তি যাঁরা সহচিরন্তন, সমকক্ষ এবং একক সত্তা বা সারবত্তায় অবিচ্ছেদ্যভাবে একতাবদ্ধ। কিছু ধর্মীয় গোষ্ঠী যারা খ্রিস্টধর্মের প্রতিবাদপন্থী সংস্কার আন্দোলনের সময় আবির্ভূত হয়েছিল তারা ঐতিহাসিকভাবে **ত্রিত্ববাদবৈরী** হিসাবে পরিচিত ছিল।

জগদ্ব্যাপী পরিষদসমূহের সিদ্ধান্তগুলোকে চূড়ান্ত বলে মান্যকারী মণ্ডলীসমূহের মতে, ৪র্থ শতাব্দীর জগদ্ব্যাপী পরিষদগুলিতে ত্রিত্ববাদকে খ্রীষ্টীয় মতবাদ হিসেবে ঘোষণা করা হয়েছিল, নিকিয়ার প্রথম পরিষদ (৩৮১ খ্রি.) পুত্রের পূর্ণ দেবত্ব ঘোষণা করেছিল এবং কনস্টান্টিনোপলের প্রথম পরিষদ (৩৮১ খ্রি.) পবিত্র আত্মার দেবত্ব ঘোষণা করেছিল।

অনুগামীদের সংখ্যার বিচারে অত্রিত্ববাদী সম্প্রদায়গুলো আধুনিক খ্রীষ্টানদের একটি ক্ষুদ্র সংখ্যালঘু অংশ নিয়ে গঠিত। সর্ববৃহৎ অত্রিত্ববাদী খ্রীষ্টধর্মাবলম্বী সম্প্রদায়গুলো হল যীশু খ্রীষ্টের শেষবিচারের দিনের সন্তগণের মণ্ডলী, একত্ব পঞ্চাশত্তমীবাদ, যিহোবার সাক্ষী, লা লুজ দেল মুন্দো এবং ইগলেসিয়া নি ক্রিস্তো। এছাড়া খ্রীষ্টাদেলফিয়া, ধন্য আশার মণ্ডলী, খ্রীষ্টীয় বিজ্ঞানীমহল, প্রাতঃকালীন ধর্মপুস্তক শিক্ষার্থী, ঈশ্বরের জীবন্ত মণ্ডলী, যীশু খ্রীষ্টে ঈশ্বরের ইস্রায়েলীয় মণ্ডলী, যিহোবার সমাবেশ, ঈশ্বর আন্তর্জাতিকের মণ্ডলী সদস্যসমূহ, একত্ববাদী খ্রীষ্টান, একত্ববাদী বিশ্বজনীন খ্রীষ্টান, পথ আন্তর্জাতিক, ঈশ্বরের মণ্ডলী আন্তর্জাতিক এবং ঈশ্বরের ঐক্যবদ্ধ মণ্ডলীসহ আরও কয়েকটি ছোট উপদল রয়েছে।

ঈশ্বর, যীশু এবং পবিত্র আত্মার প্রকৃতি সম্পর্কে অত্রিত্ববাদী মতামত ব্যাপকভাবে ভিন্নতা পোষণ করে। ৩২৫, ৩৮১ ও ৪৩১ খ্রীষ্টাব্দে নিকিয়া, কনস্টান্টিনোপল ও এফিসুসের পরিষদসমূহে ত্রিত্ব মতবাদ প্রতিষ্ঠার পূর্বে বিভিন্ন অত্রিত্ববাদী দর্শন যেমন দত্তকবাদ, রাজতন্ত্রবাদ এবং অধস্তনবাদ বিদ্যমান ছিল। পরবর্তীতে ১১শ থেকে ১৩শ শতকের মধ্যে ক্যাথারদের দ্বারা অত্রিত্ববাদকে পুনর্নবায়ন করা হয়েছিল, প্রোটেস্টান্ট সংস্কারের সময় একত্ববাদী আন্দোলনে, ১৮শ শতকের আলোকিত যুগে এবং ১৯শ শতকের দ্বিতীয় মহাজাগরণের সময় উদ্ভূত কিছু গোষ্ঠীতে।

মূলধারার খ্রীষ্টধর্মে উপস্থিত ওই ত্রিত্ব মতবাদটি অন্যান্য প্রধান অব্রাহামীয় ধর্মে বিদ্যমান নেই।

## তথ্যসূত্র

বিষয়শ্রেণী:খ্রিস্টান পরিভাষা
এলিফ্যান্ট পাস

**এলিফ্যান্ট পাস**, (, ) উত্তর প্রদেশ, শ্রীলঙ্কা জাফনা উপদ্বীপের প্রবেশদ্বারে অবস্থিত। রাজধানী থেকে এখানে প্রায় ৩৪০ কিলোমিটার উত্তরে রয়েছে। এটি একটি গুরুত্বপূর্ণ সামরিক ঘাঁটি এবং এটি দ্বীপের বৃহত্তম লবণ ক্ষেত্র হিসাবে ব্যবহৃত হত। গৃহযুদ্ধ চলাকালীন এটি নিয়মিত যুদ্ধক্ষেত্র ছিল।

## কৌশলগত গুরুত্ব

এলিফ্যান্ট পাস জাফনা উপদ্বীপে প্রবেশাধিকার নিয়ন্ত্রণ করে, তাই এটিকে * জাফনার প্রবেশদ্বার * বলা হয়।এটি অত্যন্ত গুরুত্বপূর্ণ কারণ এটি স্থলসন্ধি উপদ্বীপকে শ্রীলঙ্কার মূল ভূখণ্ডের সাথে এবং দক্ষিণ জাফনা উপদ্বীপের অঞ্চলের সাথে সংযুক্ত করে। এলিফ্যান্ট পাস জাফনা উপদ্বীপে সামরিকভাবে গুরুত্বপূর্ণ শহর চাবাখেরি কে শ্রীলঙ্কার মূল ভূখণ্ডের সাথে সংযুক্ত করে।

## ইতিহাস
লেখক কল্কি কৃষ্ণমূর্তি তার বহুল প্রশংসিত তামিল উপন্যাস পনিয়িন সেলভান এ এলিফ্যান্ট পাস সুন্দরভাবে বর্ণনা করেছেন। এলিফ্যান্ট পাস ১৭৬০ সাল থেকে একটি কৌশলগত সামরিক ঘাঁটি ছিল, যখন পর্তুগিজরা একটি দুর্গ তৈরি করেছিল, যা পরে ১৭৭৬ সালে নেদারল্যান্ডস। এবং পরে ব্রিটিশদের দ্বারা তৈরি হয়েছিল। ১৯৫২ সালে শ্রীলঙ্কা সেনাবাহিনী (এসএলএ) সেখানে একটি আধুনিক সামরিক ঘাঁটি তৈরি করেছিল। এক সময়ে, ঘাঁটি এবং এর দূরবর্তী ক্যাম্পগুলি  দীর্ঘ এবং  এলাকা বিস্তৃত করে।

## তথ্যসূত্র

বিষয়শ্রেণী:পাচ্চিলাইপল্লি ডিএস বিভাগ
পিনিনা হারজোগ

**পিনিনা হারজোগ** (১৯২৫/১৯২৬ - জানুয়ারি ২১, ২০০৪) ছিলেন একজন ইসরায়েলি ফার্মাসিস্ট এবং জনস্বাস্থ্য কর্মকর্তা।

## জীবনী
তার পিতার নাম জালমান শাখোর এবং মাতার নাম ফ্রিদা শাখোর। ১৯৪০-এর দশকে তার পরিবার ফিলিস্তিনে বাস করত। ১৯৪৬ সালে তিনি স্নাতক ডিগ্রি অর্জন করার পর ম্যানচেস্টারে ফার্মেসি পড়া শুরু করেন। পরবর্তীতে, তিনি অটোয়া এবং ওয়াশিংটন ডিসির বিশ্ববিদ্যালয়েও শিক্ষাগ্রহণ করেন। শিক্ষাজীবনে তিনি পিএইচডি ডিগ্রি অর্জন করেছিলেন।

১৯৫২ সালের ১৪ ফেব্রুয়ারি ভালোবাসা দিবসে তিনি ইয়াকভ হারজগকে বিয়ে করেন। তার স্বামী ইয়াকভের সঙ্গে তিনি শৈশব থেকেই পরিচিত ছিলেন। তাদের বিবাহের অনুষ্ঠান পরিচালনা করেন ইয়াকভের বাবা ও পিনিনার শ্বশুর রাবাই ইতজাক হালেভি হারজগ। ইয়াকভ হারজগ ১৯৬০ সাল থেকে ১৯৬৩ সাল পর্যন্ত কানাডায় ইসরায়েলের একজন কূটনীতিক এবং রাষ্ট্রদূত হিসেবে নিযুক্ত ছিলেন। এই দম্পতির তিন সন্তান রয়েছে। তারা হলেন: শিরা (জন্ম ১৯৫৩), এলিয়েজরা (১৯৫৫) ও ইতজাক (১৯৬৭)। তার স্বামী ইয়াকভ হারজগ ১৯৭২ সালে মারা যান। ১৯৮৩ থেকে ১৯৯৩ সাল পর্যন্ত ইসরাইলের প্রেসিডেন্ট চেম হারজগ ছিলেন পিনা হারজগের তার শ্যালক ও রাজনীতিবিদ আইজাক হারজগের ভাগ্নে।

১৯৬৪ সাল থেকে পিনিনা হারজোগ ইজরায়েলি জন-স্বাস্থ্য শাখায় চাকরি শুরু করেন। প্রথমদিকে তিনি ছিলেন নতুন ওষুধ নিবন্ধনের দায়িত্বে থাকা ফার্মাসিস্ট। উত্তরোত্তর সলতার কারণে তিনি ১৯৭২ থেকে ১৯৮৪ সালের মধ্যে ক্লিনিকাল ফার্মাকোলজি বিভাগের ডেপুটি হেড এবং পরে ভারপ্রাপ্ত প্রধান হন। তিনি বিশ্ব স্বাস্থ্য সংস্থার পরবর্তীকালে তিনি ক্লিনিকাল ট্রায়াল অনুমোদনের জন্য উপদেষ্টা কমিটিতেও ছিলেন। এই এই অবস্থানটি তাকে ১৯৮৩ এবং ১৯৮৪ সালে বিশ্ব স্বাস্থ্য সংস্থার (হু) উপদেষ্টা দলের সদস্য হিসাবে ও ওষুধের বিরূপ প্রতিক্রিয়ার উপর আন্তর্জাতিক সহযোগিতা প্রকল্প সম্পর্কে দেখেছিল। ১৯৯৩ থেকে ১৯৯৬ পর্যন্ত তিনি বিশ্ব স্বাস্থ্য সংস্থার (WHO-র) নির্বাহী বোর্ডের সদস্য ছিলেন। ১৯৯৪ সালে তিনি এর ভাইস চেয়ারপারসন হন। তিনি ১৯৯৬ সালে ৪৯ তম WHO সম্মেলনে নির্বাহী বোর্ডের প্রতিনিধিত্ব করেছিলেন।

তিনি একজন মহিলা কর্মীও ছিলেন এবং ১৯৮৮ থেকে ১৯৯৪ সালের মধ্যে আন্তর্জাতিক মহিলা কাউন্সিলে (আইসিডব্লিউ) ভাইস প্রেসিডেন্ট হিসেবে দায়িত্ব পালন করেন। বিশ্ব স্বাস্থ্য সংস্থার হয়ে তার কাজের কারণে বিরতির পর, তিনি ১৯৯৭ থেকে ২০০৩ সালের মধ্যে আইসিডব্লিউর সভাপতি হিসেবে দুই মেয়াদে দায়িত্ব পালন করেন। 

তার পেশাগত শখ ছিল চিত্রকলা এবং পিয়ানো।

## তথ্যসূত্র

বিষয়শ্রেণী:জন্মের সাল অনিশ্চিত
বিষয়শ্রেণী:২০০৫-এ মৃত্যু
বিষয়শ্রেণী:১৯২০-এর দশকে জন্ম
বিষয়শ্রেণী:ইসরায়েলি নারীবাদী
বিষয়শ্রেণী:হারজোগ পরিবার
দ্বিতীয় দেব রায়

**দ্বিতীয় দেব রায়** (রাজত্বকাল: ১৪২২–১৪৪৬ খ্রিস্টাব্দ) ছিলেন বিজয়নগর সাম্রাজ্যের এক সম্রাট। সঙ্গম রাজবংশের শ্রেষ্ঠ শাসক দ্বিতীয় দেব রায় ছিলেন একজন দক্ষ প্রশাসক, যোদ্ধা ও পণ্ডিত। তিনি কন্নড় ভাষায় *সোবগিন সোনে* ও *অমরুক* এবং সংস্কৃত ভাষায় *মহান্তক সুধানিধি* নামে কয়েকটি সুপরিচিত গ্রন্থ রচনা করেন। তিনি ছিলেন মধ্যযুগের কয়েকজন বিশিষ্ট কবির পৃষ্ঠপোষক। এঁদের মধ্যে উল্লেখযোগ্য কন্নড় কবি চমরস ও কুমার ব্যাস, সংস্কৃত কবি গুন্ডা ডিমডিমা এবং বিশিষ্ট তেলুগু কবি শ্রীনাথ (যাঁকে রাজা ‘কবিসার্বভৌম’ উপাধিতে ভূষিত করেন)। দ্বিতীয় দেব রায় ধর্মনিরপেক্ষ সাহিত্যের এবং তাঁর রাজ্যে বসবাসকারী বিশিষ্ট দক্ষিণ ভারতীয় গণিতজ্ঞ পরমেশ্বরেরও (কেরল জ্যোতির্বিজ্ঞান ও গণিত ঘরানার) পৃষ্ঠপোষকতা করেন।

ইতিহাসবিদ শাস্ত্রীর মতে, দ্বিতীয় দেব রায়ের উপাধি ছিল ‘গজবেতীগর’ (অর্থাৎ ‘হাতি শিকারী’)। এই উপাধির প্রকৃত অর্থ ছিল, দ্বিতীয় দেব রায়ের শত্রুরা ছিল হাতির মতো পরাক্রমী এবং রাজা তাদের পরাস্ত করেছিলেন। কয়েকজন প্রতিদ্বন্দ্বী থাকা সত্ত্বেও দ্বিতীয় দেব রায় তাঁর সাম্রাজ্যের পরিধি কৃষ্ণা নদী অববাহিকা পর্যন্ত প্রসারিত করেন ও তা ধরেও রাখেন। পারস্যের কালপঞ্জিকার আব্দুর রাজ্জাকের মতে, দ্বিতীয় দেব রায়ের সাম্রাজ্যের প্রসার ছিল সিংহল থেকে গুলবার্গা এবং ওডিশা থেকে মালাবার উপকূল পর্যন্ত। ইতিহাসবিদ চোপড়া, রবীন্দ্রন ও সুব্রহ্মণ্যমের মতে, দ্বিতীয় দেব রায় একটি নৌবহর রাখতেন, যেটি তাঁকে বৈদেশিক সম্পর্ক রক্ষার কাজে সাহায্য করত। সমসাময়িক ইউরোপীয় অভিযাত্রী নিকোলো কন্টির বিবরণ থেকে জানা যায়, দ্বিতীয় দেব রায় সিংহল, কুইলোন, পেগু, পুলিকট ও টেনাসেরিমে কর আরোপ করেছিলেন।

## তথ্যসূত্র

## গ্রন্থপঞ্জি
*
*
*
*
*
*
*

## বহিঃসংযোগ
*Prabhu:Sangama

বিষয়শ্রেণী:১৪৪৬-এ মৃত্যু
বিষয়শ্রেণী:বিজয়নগর সাম্রাজ্য
বিষয়শ্রেণী:কর্ণাটকের ইতিহাস
বিষয়শ্রেণী:হিন্দু রাজশাসক
বিষয়শ্রেণী:ভারতীয় হিন্দু
হনুমান ঢোকা

[থাম্ব|১৮৫০ -এর দশকে হনুমান ঢোকা, [ইন্দ্র যাত্রা#কুমারী যাত্রা|কুমারী যাত্রা উৎসবের সময়]]
থাম্ব|হনুমান ঢোকা, কাঠমান্ডু দরবার স্কয়ারে হনুমান মূর্তি
থাম্ব|বহু ভাষার শিলালিপি।
থাম্ব|বসন্তপুর টাওয়ারসহ নাসাল চক।
থাম্ব|মুল চক
থাম্ব|তালেজু মন্দির

**হনুমান ঢোকা** মল্লা রাজাদের রাজকীয় প্রাসাদ এবং শাহ রাজবংশের দরবার স্কয়ার নেপালের কাঠমান্ডুর একটি জটিল কাঠামো। এটি পাঁচ একর জুড়ে বিস্তৃত।  হনুমান ধোকা প্রাসাদ (নেপালি ভাষায় হনুমান ঢোকা দরবার) নামটি পেয়েছে হনুমান, হিন্দু দেবতার পাথরের ছবি থেকে, যা প্রধান প্রবেশপথের কাছে বসে আছে। 'ঢোকা' মানে নেপালি এ দরজা বা গেট। ২০১৫ ভূমিকম্পতে ভবনগুলি মারাত্মকভাবে ক্ষতিগ্রস্ত হয়েছিল।
## ইতিহাস
১৬ শতকের মাঝামাঝি দশটি আঙ্গিনাসহ পূর্ব শাখাটি ছিল প্রাচীনতম অংশ। রাজা প্রতাপ মল্ল ১৭শতাব্দীতে এটিকে অনেক মন্দির সহ সম্প্রসারিত করেছিলেন। প্রাসাদের উত্তর অংশের সুন্দরী চক এবং মোহন চক দুটোই বন্ধ। ১৯৬৮ সালে, প্রাসাদের দক্ষিণ -পূর্ব অংশে পৃথ্বী নারায়ণ শাহ চারটি লুক টাওয়ার যুক্ত করেছিলেন। ১৮৮৬ সাল পর্যন্ত এই প্রাসাদে রাজপরিবার বসবাস করত। পরে তারা নারায়ণহিতি প্রাসাদ তে স্থানান্তরিত হয়। বাইরে পাথরের শিলালিপি পনেরটি ভাষায় রয়েছে। পাথরটি জলদ্রোনি (পানীয় ঝর্ণা) এবং কিংবদন্তি যা বলে যে কেউ ১৫টি ভাষায় বোঝা যে,তার থেকে জলের পরিবর্তে দুধ বের হবে।
## তথ্যসূত্র

## বহিঃসংযোগ

বিষয়শ্রেণী:কাঠমান্ডুর পর্যটক আকর্ষণ
বিষয়শ্রেণী:কাঠমান্ডুর ভবন ও স্থাপনা
বিষয়শ্রেণী:নেপালের প্রাসাদ
বিষয়শ্রেণী:মল্ল রাজবংশ
বিষয়শ্রেণী:কাঠমান্ডু দরবার স্কয়ার
বিষয়শ্রেণী:১৬শ শতাব্দীতে নেপালে প্রতিষ্ঠিত
বিষয়শ্রেণী:কাঠমান্ডুর প্রাসাদ
মালালাই কাকার

**মালালাই কাকর** (; ১৯৬৭ – ২৮ সেপ্টেম্বর ২০০৮) ছিলেন আফগানিস্তান ইসলামি প্রজাতন্ত্রের (২০০১-২০২১) অস্তিত্বের সময় সবচেয়ে উচ্চপদস্থ মহিলা পুলিশ।

লেফটেন্যান্ট কর্নেল হিসেবে তিনি ছিলেন কান্দাহারের মহিলাদের বিরুদ্ধে অপরাধ বিভাগের প্রধান। কাকার, যিনি অসংখ্য মৃত্যুর হুমকি পেয়েছিলেন, ২০০৮ সালের ২৮শে সেপ্টেম্বর তালেবানরা তাকে হত্যা করেছিল।

পিতা এবং ভাইদের পদাঙ্ক অনুসরণ করে কাকর ১৯৮২ সালে পুলিশ বাহিনীতে যোগদান করেন। তিনি কান্দাহার পুলিশ একাডেমি থেকে স্নাতক হওয়া প্রথম মহিলা এবং কান্দাহার পুলিশ বিভাগে প্রথম তদন্তকারী হন।

## আফগান আইন প্রয়োগে লিঙ্গ সমস্যা
২০০৯ সালের শেষের দিকে আফগানিস্তানে প্রায় ৯২,৫০০ পুলিশ সদস্যের বিপরীতে প্রায় ৫০০ সক্রিয় দায়িত্ববান ​​মহিলা পুলিশ ছিল। কয়েক ডজন দক্ষিণাঞ্চলীয় প্রদেশ কান্দাহার ও হেলমান্দে কাজ করেছিল, যেখানে তালেবানদের প্রভাব ছিল সবচেয়ে শক্তিশালী।

আফগানিস্তান ইসলামি আমিরাতে আমেরিকান এবং মিত্রদের আক্রমণ এবং উৎখাতের পর পুলিশকর্মীরা একটি অপরিহার্য ভূমিকা পালন করেছিল। এমন একটি সংস্কৃতিতে যা লিঙ্গের কঠোর বিচ্ছেদ দ্বারা চিহ্নিত, নিরাপত্তা বাহিনীকে বিশেষ কাজ সম্পাদনের জন্য মহিলাদের প্রয়োজন ছিল, যেমন নারী এবং বাড়ি অনুসন্ধান। তাদের বাড়িতে তল্লাশি চালানো অপরিহার্য ছিল। যেহেতু আফগানরা গভীরভাবে ক্ষুব্ধ হয় যখন কোনো পুরুষ সৈন্য বা পুলিশ যেখানে মহিলারা উপস্থিত থাকে সেখানে প্রবেশ করে এবং চেকপয়েন্টে পুরুষরা গোপন অস্ত্র এবং অন্যান্য অবৈধ জিনিসের জন্য মহিলাদের অনুসন্ধান করতে পারে না।

২০০৯ সালের ডিসেম্বরে, আফগান পুলিশের জেন্ডার ইস্যু ইউনিটের প্রধান কর্নেল শাফিকা কুরাইশা একটি অভিযানের বর্ণনা দেন, যেখানে বিদ্রোহীরা মহিলাদের এমন একটি ঘরে জড়ো করেছিল যেখানে অস্ত্র লুকানো ছিল। তিনি অস্ত্র খুঁজে পেয়ে মহিলা এবং কক্ষ উভয়েই তল্লাশি করতে সক্ষম হন। একটি বাড়িতে যখন অভিযান চালানো হয়, একজন মহিলা অফিসার প্রথম প্রবেশ করেন, তখন পুরুষ বাসিন্দারা অভিযোগ করতে পারেন না যে পুলিশ মহিলাদের সাথে একটি বাসভবনে প্রবেশ করে সজ্জা লঙ্ঘন করেছে।

২০১২ সালে লাঘমান প্রদেশের মহিলা বিষয়ক প্রধান হানিফা সাফি এবং নাজিয়া সিদ্দিকিকে হত্যা করা হয়। ২০১৩ সালের ৪ জুলাই বৃহস্পতিবার, ইসলাম বিবি নামক ৩৭ বছর বয়সী এবং হেলমান্দের শীর্ষস্থানীয় মহিলা পুলিশ অফিসারকে হত্যা করা হয়। কাজ করার পথে কয়েক মাস পরে, ১৫ সেপ্টেম্বর, বিবির ৩৮ বছর বয়সী উত্তরাধিকারী নিগারকেও গুলি করা হয়েছিল; তিনি পরের দিন মারা যান।

## মৃত্যু
মালালাই কাকারকে ২০০৮ সালের ২৮ সেপ্টেম্বর তার বাসার বাইরে তার গাড়িতে সকাল ৭:০০ টা থেকে সকাল ৮:০০ টার মধ্যে গুলি করে হত্যা করা হয়। তার ছয়টি সন্তান ছিল।

## তথ্যসূত্র

## বহিঃসংযোগ
* ইউটিউব ফ্ল্যাশ ফরম্যাটে মালালাই কাকার সম্পর্কে একটি ডকুমেন্টারি থেকে ১০ মিনিটের বাস্তব মিডিয়া ক্লিপ
* দ্য টাইমস: লেফটেন্যান্ট-কর্নেল মালালাই কাকার 

বিষয়শ্রেণী:১৯৬৭-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:আফগানিস্তানে আগ্নেয়াস্ত্র দ্বারা মৃত্যু
বিষয়শ্রেণী:আফগানিস্তানে নারীর প্রতি সহিংসতা
বিষয়শ্রেণী:নারীর প্রতি সহিংসতার ঘটনা
বিষয়শ্রেণী:পশতু ব্যক্তি
বিষয়শ্রেণী:পশতু নারী
বিষয়শ্রেণী:আফগান পুলিশ কর্মকর্তা
বিষয়শ্রেণী:খুনের শিকার নারী
বিষয়শ্রেণী:কান্দাহারের ব্যক্তি
বিষয়শ্রেণী:নারী পুলিশ কর্মকর্তা
বিষয়শ্রেণী:আফগানিস্তানে অমীমাংসিত খুন
শিবহরকরায়

**শিবহরকরায়** বা **করবীপুর** একটি শক্তিপীঠ যা দেবী দুর্গাকে উৎসর্গীকৃত, এটি পাকিস্তানের করাচির পারকাই রেলওয়ে স্টেশনে অবস্থিত। পাকিস্তানের দুইটি শক্তিপীঠের মধ্যে এটি অন্যতম। অপরটি হল হিংলাজ মাতা মন্দির। পুরাণ অনুসারে, দেবীর দিব্যচক্ষু এই স্থানে পতিত হয়। এই মন্দিরে দেবীকে মহিষাসুরমর্দিনী রূপে পূজা করা হয় যিনি দৈত্য মহিষাসুরের সংহারক। অপরদিকে দেবী দুর্গার স্বামী ভগবান শিবকে রাগী তথা ক্রোধীশ রূপে পূজা করা হয়। ৫১ শক্তিপীঠের তালিকায় শিবহরকরায় তৃতীয় স্থানে রয়েছে। 

## তথ্যসূত্র

## আরও দেখুন

* পাকিস্তানে হিন্দুধর্ম
* ইভাকুই ট্রাস্ট প্রপার্টি বোর্ড
* হিংলাজ মাতা মন্দির
* কালাত কালী মন্দির
* কাটাসরাজ মন্দির 
* মুলতান সূর্য মন্দির
* প্রহ্লাদপুরী মন্দির, মুলতান
* সদ বেলো
* শিব মন্দির, উমরকোট
* শ্রী বরুণ দেব মন্দির
* তিল্লা যোগীয়ান

## গ্রন্থপঞ্জি
*

বিষয়শ্রেণী:শক্তিপীঠ
বিষয়শ্রেণী:সিন্ধুর হিন্দু মন্দির
বিষয়শ্রেণী:পাকিস্তানের বেলুচিস্তানের হিন্দু মন্দির
আলেক্স দোব্রে

**মিহাই আলেক্সান্দ্রু দোব্রে** (; জন্ম: ৩০ আগস্ট ১৯৯৮; **আলেক্স দোব্রে** নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে রোমানিয়ার পেশাদার ফুটবল লিগের শীর্ষ স্তর লিগা ১-এর ক্লাব দিজোঁ এবং রোমানিয়া অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন।

২০১৫ সালে, দোব্রে রোমানিয়া অনূর্ধ্ব-১৭ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
মিহাই আলেক্সান্দ্রু দোব্রে ১৯৯৮ সালের ৩০শে আগস্ট তারিখে রোমানিয়ার বুখারেস্টে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
দোব্রে জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:এএফসি বোর্নমাথের খেলোয়াড়
বিষয়শ্রেণী:উইগান অ্যাথলেটিক ফুটবল ক্লাবের খেলোয়াড়
বিষয়শ্রেণী:ইয়োভল টাউন ফুটবল ক্লাবের খেলোয়াড়
বিষয়শ্রেণী:বুরি ফুটবল ক্লাবের খেলোয়াড়
বিষয়শ্রেণী:দিজোঁ ফুটবল কোত দরের খেলোয়াড়
বিষয়শ্রেণী:রোমানীয় ফুটবলার
বিষয়শ্রেণী:রচডেল এএফসির খেলোয়াড়
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:লিগ ১-এর খেলোয়াড়
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড়
বিষয়শ্রেণী:লিগ ২-এর খেলোয়াড়
বিষয়শ্রেণী:প্রিমেইরা লিগার খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:পর্তুগালে প্রবাসী পুরুষ ফুটবলার
আব্দুল হামিদ সোয়াতি

**আব্দুল হামিদ খান সোয়াতি** (১৯১৭ - ৬ এপ্রিল ২০০৮) (উর্দু: عبد الحمید خان سواتی) ছিলেন একজন পাকিস্তানি ইসলামি পণ্ডিত, লেখক, ইমাম, প্রভাষক এবং জামিয়া নুসরাতুল উলুম গুজরানওয়ালার প্রতিষ্ঠাতা। তিনি ছিলেন মুহাম্মদ সরফরাজ খান সফদারের ছোট ভাই এবং জাহিদুর রাশদির চাচা।

## প্রাথমিক জীবন এবং শিক্ষা
আব্দুল হামিদ খান সোয়াতি ১৯১৭ সালে মনসেহরা জেলার শিনকিয়ারি থেকে কয়েক মাইল দূরে কুরমাং বালা পাহাড়ের চূড়ায় চিরান ঢাকিতে নূর আহমদ খানের পরিবারে জন্মগ্রহণ করেন। শৈশবে তার মা মারা যান। কিছু দিন পরে তার বাবাও মারা যান এবং তিনি তার ভাই মুহাম্মদ সরফরাজ খান সফদারের সাথে বুফা, মালিকপুর, খাখো, লাহোর, ওয়াডালা সিন্ধওয়ান, জাহানিয়ান মান্ডি, গুজরানওয়ালা এবং অন্যান্য জায়গার বিভিন্ন মাদ্রাসাতে একসাথে পড়াশোনা চালিয়ে যান এবং তারপরে ১৯৪১ সালে দারুল উলুম দেওবন্দে পৌঁছান। সেখানে তারা হুসাইন আহমদ মাদানি এবং অন্যান্য বিখ্যাত পণ্ডিতদের কাছ থেকে শিক্ষালাভ করেন। সোয়াতি সরকারী নিজামিয়া টিব্বি কলেজ এবং দারুল মুবাল্লিগিন লখনউতে আব্দুল শাকুর লখনভির অধীনে পড়াশোনা করেছিলেন। 

## কর্মজীবন
স্নাতক শেষ করে গুজরানওয়ালায় ফিরে আসার পর তিনি কিছু সময়ের জন্য খায়ালি এবং কৃষ্ণ নগর (ফয়সালাবাদ পাড়া) এর কিছু মসজিদে ধর্মীয় সেবা করেন এবং চক নিয়ানে একটি ক্লিনিক শুরু করেন।১৯৫২ সালে তার শিক্ষক মুফতি আব্দুল ওয়াহিদ এবং অন্যান্য পণ্ডিতদের পরামর্শে, তিনি একটি ধর্মীয় মাদ্রাসা নুসরাতুল উলুম এবং একটি মসজিদ জামিয়া মসজিদ নূর নির্মাণ শুরু করেন। এবং ছিল আহমদ আলী লাহোরি, আবদুল্লাহ দরখাস্তি এবং মুফতি আবদুল ওয়াহিদ এবং তার ভাই মুহাম্মদ সরফরাজ খান সফদার তাকে এই কাজে সাহায্য করেছিল। 

## রচনাবলী
সোয়াতি বেশ কয়েকটি বই লিখেছেন, যেমন;

* মালিমুল ইরফান ফি দারুসুল কুরআন 
* খুতবাতে সোয়াতি 
* মাকালাতে সোয়াতি 
* আউনুল খাবির 

## মৃত্যু এবং উত্তরাধিকার
৫ এপ্রিল ২০০৮ সালে দীর্ঘ অসুস্থতার পর সোয়াতি মারা যান এবং কালান গুজরানওয়ালা কবরস্থানে সমাহিত হন। তিনি তিন পুত্র রেখে গেছেন, তার উত্তরসূরী মাওলানা হাজী মুহাম্মদ ফাইয়াজ খান সোয়াতি, মাওলানা মুহাম্মদ রিয়াজ খান সোয়াতি এবং মাওলানা মুহাম্মদ আরবাজ খান সোয়াতি। 

## তথ্যসূত্র

বিষয়শ্রেণী:মুসলিম ধর্ম প্রচারক
বিষয়শ্রেণী:দেওবন্দি ব্যক্তি
বিষয়শ্রেণী:পাকিস্তানি সুন্নি মুসলিম
বিষয়শ্রেণী:পাকিস্তানি সুন্নি মুসলিম পণ্ডিত
বিষয়শ্রেণী:মনসেহরা জেলার ব্যক্তি
বিষয়শ্রেণী:দারুল উলুম দেওবন্দের প্রাক্তন শিক্ষার্থী
বিষয়শ্রেণী:পাকিস্তানি ইসলাম ধর্মীয় নেতা
বিষয়শ্রেণী:২০০৮-এ মৃত্যু
বিষয়শ্রেণী:১৯১৭-এ জন্ম
দোরিয়া শফিক

**ডোরিয়া শফিক** (&lrm;; ১৪ ডিসেম্বর ১৯০৮ – ২০ সেপ্টেম্বর ১৯৭৫) ছিলেন একজন মিশরীয় নারীবাদী, কবি এবং সম্পাদক এবং ১৯৪০ এর দশকের মাঝামাঝি মিশরে নারী মুক্তি আন্দোলনের অন্যতম প্রধান নেতা। তার প্রচেষ্টার প্রত্যক্ষ ফলস্বরূপ, মিশরীয় সংবিধান দ্বারা মিশরীয় মহিলাদের ভোটাধিকার দেওয়া হয়েছিল।

## প্রাথমিক জীবন
ডোরিয়া শফিক ১৯০৮ সালের ১৪ই  ডিসেম্বর মিশরের তান্তা তে জন্মগ্রহণ করেন। তার পিতা আহমদ ছফিক এবং মাতা রতিবা নাসিফ।

১৮ বছর বয়সে তিনি প্রথম মিশরীয় মেয়েদের মধ্যে একজন, যিনি মাধ্যমিক বিদ্যালয়ের বাকলোরিয়া ডিগ্রি অর্জন করেছিলেন। প্যারিসের সোরবোন বিশ্ববিদ্যালয় এ পড়াশোনার জন্য মিশরের শিক্ষা মন্ত্রণালয় তাকে একটি বৃত্তি প্রদান করে। তিনি সোরবনে দর্শনে পিএইচডি করার জন্যও পড়াশোনা করেছেন। তিনি উচ্চতর যোগ্যতা (উল্লেখযোগ্য সম্মানসূচক) সহ তার পিএইচডি (ডক্টরেট ডি'ইট) লাভ করেন। ১৯৩৫ সালে একজন মিশরীয় মেয়ে হিসাবে তিনি একটি সৌন্দর্য প্রতিযোগিতায় অংশগ্রহণ করেছিলেন, যা বিতর্কের জন্ম দিয়েছিল।

প্যারিসে থাকাকালীন, শফিক নুরেলদিন রাগাইকে বিয়ে করেছিলেন; রাগাই একজন আইন ছাত্র যিনি স্কলারশিপে ছিলেন এবং তার পিএইচডি নিয়ে কাজ করছিলেন।

## কর্মজীবন
১৯৪৮ সালে শফিক মহিলাদের প্রাথমিক সামাজিক সমস্যা সমাধানে এবং তাদের দেশের নীতিতে তাদের অন্তর্ভুক্তি নিশ্চিত করার জন্য বেন্ট এল নিল ইউনিয়ন তৈরি করেছিলেন। ইউনিয়ন সারা দেশে নিরক্ষরতা দূরীকরণে কাজ করেছে; সেই উদ্দেশ্যে কেন্দ্র স্থাপন, কর্মজীবী ​​নারীদের জন্য একটি কর্মসংস্থান অফিস এবং একটি ক্যাফেটেরিয়া স্থাপন করেছে।

### প্রথম অনশন
১৯৫৪সালের ১২ই মার্চ, নারীবিহীন সাংবিধানিক কমিটি গঠনের প্রতিবাদে ডোরিয়া শফিক প্রেস সিন্ডিকেটে আট দিনের অনশন শুরু করেন। তিনি একটি লিখিত বিবৃতি পেয়ে তার ধর্মঘট শেষ করেন যে রাষ্ট্রপতি নজিব এমন একটি সংবিধানে প্রতিশ্রুতিবদ্ধ যা নারীর অধিকারকে সম্মান করে।

### বিশ্ব ভ্রমণ
তার অনশন কর্মসূচির প্রতি আগ্রহের ফলে ডোরিয়া শফিককে মিশরীয় নারীদের নিয়ে এশিয়া, ইউরোপ এবং যুক্তরাষ্ট্রে বক্তৃতার আমন্ত্রণ জানানো হয়েছিল। তিনি ইতালি, ইংল্যান্ড, ফ্রান্স, মার্কিন যুক্তরাষ্ট্র, জাপান, ভারত, সিলন এবং পাকিস্তান ভ্রমণ করেছিলেন।

### ভোটাধিকার
ডোরিয়া শফিকের প্রচেষ্টার ফলস্বরূপ, নারীদের ১৯৫৬ সালের সংবিধানের অধীনে ভোটাধিকার প্রদান করা হয়েছিল, তবে, তাদের অবশ্যই সাক্ষর হতে হবে, যা পুরুষ ভোটের পূর্বশর্ত ছিল না।

## ব্যক্তিগত জীবন
শফিক ১৯৩৭ সালে প্যারিসে নুরেলদিন রাগাইকে বিয়ে করেন। তিনি মিশরের একজন বিশিষ্ট আইনজীবী হয়েছিলেন এবং শফিকের সমস্ত প্রচেষ্টাকে সমর্থন করতেন। তারা ৩১ বছর (তারা বিবাহবিচ্ছেদ করেছিল ১৯৬৮ সালে) একসাথে ছিল এবং তাদের একমাত্র মেয়ে জেহানে। ডোরিয়া শফিক নির্জন জীবন যাপন করতেন এবং তাকে দেখতে আসতেন তার মেয়ে এবং নাতি -নাতনিরা।

## টীকা

## তথ্যসূত্র

* Asunción Oliva Portoles, *Recuperación de una voz olvidada*, Madrid: Huerga y Fierro editores, 2010. 
* Cynthia Nelson, *Doria Shafik, Egyptian Feminist: A woman Apart*, Gainesville: University Press of Florida (EE.UU.), 1996. 

## বহিঃসংযোগ
* Doria Shafik অফিসিয়াল স্মারক ওয়েবসাইট
* "Doria Shafik (1908-1975", সিস্টার-হুড পত্রিকা, - ৯ অগাস্ট ২০১৬
* Selections from the Bint al-Nil journal

বিষয়শ্রেণী:১৯০৮-এ জন্ম
বিষয়শ্রেণী:১৯৭৫-এ মৃত্যু
বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মিশরীয় নারীবাদী
বিষয়শ্রেণী:ইসলামি নারীবাদী
বিষয়শ্রেণী:১৯৭৫-এ আত্মহত্যা
বিষয়শ্রেণী:মিশরীয় বিপ্লবী
বিষয়শ্রেণী:মিশরীয় নারী সাংবাদিক
মধুসূদন মুখোপাধ্যায়

**মধুসূদন মুখোপাধ্যায়** ঊনবিংশ শতকে বাংলা শিশু সাহিত্যের প্রথম যুগের শ্রেষ্ঠ লেখক। ১৮৫১ খ্রিস্টাব্দে গঠিত ভার্নাকুলার লিটারেচার সোসাইটির অন্যতম অনুবাদক ও এক সময়ের সম্পাদক ছিলেন।

ভার্নাকুলার লিটারেচার সোসাইটির রচনাবলী *গার্হস্থ্য বাংলা পুস্তক সংগ্রহ* প্রকাশে তিনি গুরুত্বপূর্ণ ভূমিকা পালন করেন। এই সিরিজের যে সকল পুস্তক তিনি অনুবাদ করেন সেগুলি হল - 
* *বায়ুচতষ্টয়ের আখ্যায়িকা* (১৮৫৮)
* *মরমেত অর্থাৎ মৎসনারীর উপাখ্যান* (১৮৫৭)
* *সুশীলার উপাখ্যান* (তিন খণ্ড)
* *চকমকি বাক্স ও অপূর্ব রাজবস্ত্র* (১৮৬৭)
* *কুৎসিত হংসশাবক ও খর্ব্বকায়ার বিবরণ* (১৮৫৮)

মধুসূদন শিশুদের জন্য লেখা অনেক বিদেশী লেখকের  বিশেষত খ্যাতনামা ডেনীয় শিশুসাহিত্যিক  হ্যান্স ক্রিশ্চান অ্যান্ডারসনের রচনা   অনুবাদ করেছেন। ১৮৫৭ খ্রিস্টাব্দে প্রকাশিত  *চীনদেশীয় বুলবুল পক্ষির বিবরণ* সমকালে খুবই জনপ্রিয় হয়েছিল। অন্যান্য গ্রন্থের মধ্যে   অহল্যা হাড্ডিকার জীবন বৃত্তান্ত (১৮৫৮), জাহানারার চরিত্র (১৮৫৮), হংসরূপি রাজপুত্রট (১৮৫৯), মজাহিদ শা (১৮৫৯),  অবোধ (১৮৬০), ক্রীলফের নীতিগল্প (১৮৭০) ইত্যাদি উল্লেখযোগ্য।

## তথ্যসূত্র

বিষয়শ্রেণী:বাঙালি অনুবাদক
বিষয়শ্রেণী:বাঙালি লেখক
কমললতা

***কমললতা*** হল একটি জনপ্রিয় বাংলা চলচ্চিত্র যা পরিচালনা করেন হরিসাধন দাসগুপ্ত। এই চলচ্চিত্রটি শরৎচন্দ্র চট্টোপাধ্যায়র একটি বিখ্যাত উপন্যাস থেকে নির্মিত হয়েছিল। এই চলচ্চিত্রটি ১৯৬৯ সালে চারুচিত্র ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রবিন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুচিত্রা সেন, তরুণ কুমার, পাহাড়ী সান্যাল।

## কাহিনী
কমললতা (সুচিত্রা সেন) ছিলেন একজন বৈষ্ণবী। দ্বারিকা দেভো (পাহাড়ী সান্যাল) আখড়ায় বসবাস করতেন এবং শ্রীকৃষ্ণের পূজা করতেন। গহর মিয়ান (নির্মল কুমার) একজন দরিদ্র মুসলিম গায়ক এবং শ্রীকৃষ্ণের গান লিখতেন। তিনি আখড়ায় আসতেন এবং দ্বারিকার সঙ্গে তাঁর লেখা নিয়ে আলোচনা করতেন। কমললতা এবং তিনি ভাল বন্ধু হয়েছিলেন এবং গহর কমললতার প্রেমে পড়েছিলেন। এই সময়ে শ্রীকান্ত (উত্তম কুমার) যিনি গহরের শৈশবের বন্ধু ছিলেন তিনি আখড়ায় থাকতে এসেছিলেন। কমললতা তার জন্য রান্নার দায়িত্ব পেয়েছিলেন। কমললতা শ্রীকান্তের প্রেমে পড়েন। একদিন তিনি শ্রীকান্তকে প্রস্তাব দেন এবং তাকে তার গল্প বলেন যে তিনি একজন জমিদারের মেয়ে। শৈশবে, তিনি একজন ব্যক্তির সাথে বিয়ে করেন তাঁর নামও ছিল শ্রীকান্ত যিনি মারা যান এবং কমললতা কলকাতায় বিধবার জীবনযাপন শুরু করেন। তিনি একটি ম্যানেজারের সাথে সম্পর্ক তৈরি করেছিলেন এবং ঘটনাক্রমে কমললতা গর্ভবতী হন। ম্যানেজার তাকে বিয়ে করতে অস্বীকার করেন এবং ঊষাঙ্গিনী তার নাম পরিবর্তন করে কমললতা রাখেন। এরপর শ্রীকান্ত কলকাতার উদ্দেশে রওনা হন। কমললতাকে গহরের সাথে সম্পর্ক থাকার জন্য দোষারোপ করা হয় এবং আখড়া থেকে দূরে পাঠানো হয়। শ্রীকান্ত ফিরে এসে সবকিছু জানতে পারে। তিনি কমললতাকে সঙ্গে নিতে চেয়েছিল কিন্তু কমললতা রাজি হন নি এবং বৃন্দাবনে চলে গিয়েছিলেন।

## শ্রেষ্ঠাংশে
* সুচিত্রা সেন - কমললতা
* উত্তম কুমার - শ্রীকান্ত
* অনিল বাগ
* জুইন ব্যানার্জী
* জ্যোৎস্না বন্দ্যোপাধ্যায়
* বিজন ভট্টাচার্য
* খগেশ চক্রবর্তী
* অজিত চট্টোপাধ্যায়
* বীরেন চ্যাটার্জী
* শান্তি চ্যাটার্জী
* ছায়াদেবী
* রমি চৌধুরী
* দিলীপ রায় চৌধুরী
* গীতা দে
* শৈলেন গাঙ্গুলী
* সুধাময় গৌতম
* অমূল্য ঘোষ
* বঙ্কিম ঘোষ
* নির্মল কুমার - কবি গহর গোঁসাই
* সমর কুমার
* তরুণ কুমার - নবীন
* অনিল মৈত্র
* হাসি মজুমদার
* প্রীতি মজুমদার
* কামু মুখোপাধ্যায়
* মিতা মুখোপাধ্যায়
* রবীন মুখোপাধ্যায়
* মন্মথ মুখোপাধ্যায়
* কিশোরী পাইন
* চিন্ময় রক্ষিত
* জহর রায়
* পাহাড়ী সান্যাল
* সুখময় সেন
* মণি শ্রীমণি
* প্রমিলা ত্রিবেদী

## সাউন্ডট্রাক

## তথ্যসূত্র

## বহিঃসংযোগ
* 

বিষয়শ্রেণী:১৯৬৯-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
বিষয়শ্রেণী:হিন্দি ভাষার চলচ্চিত্র
ফতেমা মের্নিসি

**ফাতেমা মের্নিসি** মরক্কোর নারীবাদী লেখিকা ও সমাজবিজ্ঞানী ছিলেন।

## জীবনী

ফাতেমা মের্নিসি ১৯৪০ সালের ২৭শে সেপ্টেম্বর মরক্কোর ফেজ শহরে জন্মগ্রহণ করেন। তিনি তার ধনী পিতামহের হারেমে বিভিন্ন মহিলা আত্মীয়স্বজন ও চাকরের সাথে বেড়ে ওঠেন। তিনি তার প্রাথমিক শিক্ষা জাতীয়তাবাদী আন্দোলন দ্বারা প্রতিষ্ঠিত একটি বিদ্যালয় এবং মাধ্যমিক স্তরের শিক্ষা গ্রহণ করেন একটি অল-গার্লস স্কুলে, যা ফরাসি রক্ষাকর্তা দ্বারা অর্থায়িত হয়। তিনি ১৯৫৭ সালে প্যারিসের সোরবনে এবং পরে মার্কিন যুক্তরাষ্ট্রে ব্র্যান্ডিস বিশ্ববিদ্যালয়ে রাষ্ট্রবিজ্ঞান অধ্যয়ন করেন, যেখানে তিনি ১৯৭৪ সালে ডক্টরেট ডিগ্রি অর্জন করেন।

তিনি মহম্মদ ভি বিশ্ববিদ্যালয়ে কাজ করতে ফিরে আসেন এবং ১৯৭৪ সাল থেকে ১৯৮১ সালের মধ্যে ফ্যাকাল্টি ডেস লেট্রেসে পদ্ধতি, পারিবারিক সমাজবিজ্ঞান ও মনোবিজ্ঞান প্রভৃতি বিষয়ে শিক্ষকতা করেন। উপরন্তু, তিনি একই বিশ্ববিদ্যালয়ে *ইউনিভার্সিটি ইনস্টিটিউট ফর সায়েন্টিফিক রিসার্চ*-এর একজন গবেষক ছিলেন।

ফতেমা মের্নিসি তার পিএইচডি থিসিসের জন্য *বিয়ন্ড দ্য ভিল: মুসলিম-সোসাইটি ইন মুসলিম সোসাইটি* শিরোনামে থিসিস লেখান এবং এটি পরবর্তীতে একটি বই হিসেবে প্রকাশিত হয়, যা ইসলামী বিশ্বাসের সাথে মুসলিম মহিলাদের ক্ষমতাকে স্বীকৃতি দেয়।

## পুরস্কার
ফাতেমা মের্নিসির কাজগুলো নিপীড়িত ও প্রান্তিক মহিলাদের জন্য একটি কণ্ঠ হয়ে ওঠার উপর দৃষ্টি নিবদ্ধ করে। তিনি অর্থনীতিতে নারীদের অবদানের কথা তুলে ধরেন। কর্মজীবন জুড়ে ফাতেমা মের্নিসি নারীর অধিকার ও সমতার বিষয়ে একজন আগ্রহী মুখপাত্র ছিলেন এবং ইসলামী বিশ্বাসও গ্রহণ করেছিলেন। তিনি তার আধুনিক নারীবাদী অবস্থানের দাবির জন্য ঐতিহাসিক ধর্মীয় গবেষণা ব্যবহার করেন।

তিনি ২০০৩ সালে, সুসান সোনট্যাগ সহ ম্যারিনিসি প্রিন্স অব আস্তুরিয়াস পুরস্কারে ভূষিত হন। ফাতেমা মের্নিসি, তার বক্তৃতা *কাউবয় না সিনবাদ?*-এ বিশ্বায়নের বিষয়টিকে উপস্থাপন করেন, এবং এটি সংস্কৃতির সমস্যা ও প্রভাব উভয় বিবেচনায় নিয়েই তার চিন্তাশীল পদক্ষেপের জন্য স্বীকৃত হয়। তিনি ২০০৪ সালে সাদিক আল-আসম ও আবদোলকারিম সোরশের সাথে ইরাসমাস পুরস্কারে ভূষিত হন। এই পুরস্কারের জন্য, তিনি তার সামাজিক-সাংস্কৃতিক প্রভাবের জন্য স্বীকৃত ছিলেন, কারণ এই পুরস্কারটি "ধর্ম ও আধুনিকতা"র জন্য নিবেদিত ছিল।  ২০১৭ সালে, দ্য মিডল ইস্ট স্টাডিজ অ্যাসোসিয়েশন "লিঙ্গ, যৌনতা ও মহিলাদের জীবনযাত্রার অভিজ্ঞতার ক্ষেত্রে অসামান্য বৃত্তি স্বীকৃতি দেওয়ার জন্য *ফাতিমা মের্নিসি বুক অ্যাওয়ার্ড* তৈরি করে।

## আরও দেখুন
* ইসলামী নারীবাদ
* ইসলামের মধ্যে উদার আন্দোলন
* মোহাম্মদ গুয়েসাস

## তথ্যসূত্র

বিষয়শ্রেণী:১৯৪০-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:মরক্কী নারীবাদী
বিষয়শ্রেণী:মরক্কী সমাজবিজ্ঞানী
বিষয়শ্রেণী:মরক্কী লেখিকা
বিষয়শ্রেণী:নারীবাদ অধ্যয়ন পণ্ডিত
বিষয়শ্রেণী:ইসলামি নারীবাদী
বিষয়শ্রেণী:মুসলিম সংস্কারক
বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্র্যান্ডেস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর মরক্কী লেখিকা
বিষয়শ্রেণী:২১শ শতাব্দীর মরক্কী লেখিকা
বিষয়শ্রেণী:২০শ শতাব্দীর মরক্কী লেখক
বিষয়শ্রেণী:২১শ শতাব্দীর মরক্কী লেখক
বিষয়শ্রেণী:২০শ শতাব্দীর মরক্কী শিক্ষাবিদ
বিষয়শ্রেণী:২১শ শতাব্দীর মরক্কী শিক্ষাবিদ
রানিয়া আল-আবদুল্লাহ

থাম্ব|রানিয়া আল-আবদুল্লাহ
**রানিয়া আল-আবদুল্লাহ** (আরবি: رانيا العبد الله,; জন্ম: ১ আগস্ট ১৯৭০ সালে যিনি রানিয়া আল-ইয়াসিন নামেও পরিচিত) হলেন জর্ডানের রাণী। তিনি কুয়েতে একজন ফিলিস্তিনি দম্পতির ঘরে জন্মগ্রহণ করেন। তিনি কায়রোর আমেরিকান বিশ্ববিদ্যালয়ে ব্যবসায় প্রশাসনে তার স্নাতক ডিগ্রি অর্জন করেন। ১৯৯১ সালে, উপসাগরীয় যুদ্ধের পর, তিনি এবং তার পরিবার জর্ডানের আম্মানে পালিয়ে যান, যেখানে তিনি তৎকালীন জর্ডানের যুবরাজ আবদুল্লাহর সাথে দেখা করেন। এর আগে, তিনি সিটি ব্যাংকে কাজ করেন এবং অ্যাপলে মার্কেটিং বিভাগে চাকরি নেন। ১৯৯৩ সালে জর্ডানের বর্তমান রাজাকে বিয়ে করার পর থেকে, তিনি শিক্ষা, স্বাস্থ্য, সম্প্রদায় ক্ষমতায়ন, যুব, ক্রস-সাংস্কৃতিক সংলাপ এবং মাইক্রো-ফাইন্যান্স সম্পর্কিত কাজের জন্য পরিচিত হয়ে উঠেছেন।

## ব্যক্তিগত জীবন

### প্রাথমিক জীবন এবং শিক্ষা
রানিয়া আল-ইয়াসিন ১৩ আগস্ট ১৯৭০ সালে কুয়েতে ফিলিস্তিনি পিতামাতার ঘরে জন্মগ্রহণ করেন। তিনি অবশ্য তুর্কি বংশোভুতও বটে। তিনি কায়রোর আমেরিকান ইউনিভার্সিটি থেকে ব্যবসায় প্রশাসনে স্নাতক ডিগ্রি লাভ করেন। স্নাতক হওয়ার পর, তিনি সিটি ব্যাংকের বিপণনে কাজ করেন, তারপরে জর্ডানের আম্মানে অ্যাপল ইনকর্পোরেটেডে চাকরি করেন।

### বিয়ে এবং পরিবার
১৯৯৩ সালের জানুয়ারিতে একটি ডিনার পার্টিতে তিনি জর্ডানীয় আবদুল্লাহ বিন আল-হুসাইনের সাথে দেখা করেন, যিনি সেই সময়ে জর্ডানের রাজপুত্র ছিলেন,। ছয় মাস পরে, ১৯৯৩ সালের ১০ জুন তাদের বিয়ে হয়। তাদের বিয়ের অনুষ্ঠানটি একটি জাতীয় ছুটি হিসেবে বিবেচিত হয়েছিল। তাদের চারটি সন্তান রয়েছে:

* ক্রাউন প্রিন্স হুসেন (জন্ম ২৮ জুন ১৯৯৪ আম্মানে)
* রাজকুমারী ইমান (জন্ম ২৭ সেপ্টেম্বর ১৯৯৬ আম্মানে)
* রাজকুমারী সালমা (জন্ম ২৬ সেপ্টেম্বর ২০০০ আম্মানে)
* প্রিন্স হাশেম (জন্ম ৩০ জানুয়ারি ২০০৫ আম্মানে)

আবদুল্লাহ বিন আল-হুসাইন ১৯৯৯ সালের ৭ ফেব্রুয়ারি সিংহাসনে আরোহণ করেন এবং ১৯৯৯ সালের ২২ মার্চ রনিয়া আল-আবদুল্লাহকে তার রানী ঘোষণা করেন।

## কর্মক্ষেত্র ও অবদান
তার বিয়ের পর থেকে, রানী রানিয়া তার অবস্থান ব্যবহার করে জর্ডান এবং বিভিন্ন দেশের সমাজের উন্নয়নে কাজ করেছেন। তিনি একজন বিশ্ব-ব্যক্তিত্ব এবং বিশ্বের ১০০ জন প্রভাবশালী নারী মধ্যে একজন। তিনি শিক্ষা ও স্বাস্থ্যসহ স্থানীয় ও আন্তর্জাতিকভাবে বিভিন্ন বিষয়ে উন্নতি সাধনে তার প্রচেষ্টা ও সাফল্য উল্লেখযোগ্য।

### শিক্ষা
গত কয়েক বছর ধরে, রানী রানিয়া শিক্ষা ও প্রশিক্ষণ বিষয়ে বিভিন্ন উদ্যোগ নিয়েছেন এবং পৃষ্ঠপোষকতা দিয়েছেন।

২০০৫ সালের জুলাই মাসে, শিক্ষা মন্ত্রণালয়ের সাথে অংশীদারত্বের মাধ্যমে শিক্ষায় শ্রেষ্ঠত্বের জন্য রাজা এবং রানী একটি বার্ষিক  'রানী রানিয়া পুরস্কার' শিক্ষক পুরস্কার চালু করেন।

রানিয়া জর্ডানের প্রথম ইন্টারেক্টিভ শিশু জাদুঘরের চেয়ারপার্সন যেটি ২০০৭ সালের মে মাসে খোলা হয়েছিল এবং এর লক্ষ্য ছিল শিশু এবং তাদের পরিবারের জন্য আজীবন শিক্ষাকে উৎসাহিত করা।

## তথ্যসূত্র

বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অ্যাপল ইনকর্পোরেটেডের কর্মচারী
বিষয়শ্রেণী:আরব রানী
বিষয়শ্রেণী:সিটি গ্রুপের কর্মচারী
বিষয়শ্রেণী:জর্দানের ইন্টারনেট সেলিব্রিটি
বিষয়শ্রেণী:জর্দানের নারীবাদী
বিষয়শ্রেণী:জর্দানের মুসলিম
বিষয়শ্রেণী:ফিলিস্তিনি বংশোদ্ভূত জর্দানি ব্যক্তি
বিষয়শ্রেণী:ইউনিসেফের শুভেচ্ছাদূত
বিষয়শ্রেণী:জর্দানের ইউটিউবার
বিষয়শ্রেণী:ইসলামি নারীবাদী
বিষয়শ্রেণী:জর্ডানীয় রাজকীয় সঙ্গী
বিষয়শ্রেণী:ফিলিস্তিনি বংশোদ্ভূত জর্ডানীয় ব্যক্তি
নিজার কাব্বানি

**নিজার তৌফিক কাব্বানি** (আরবি: نزار توفيق قباني‎; ২১ মার্চ ১৯২৩ - ৩০ এপ্রিল ১৯৯৮) একজন সিরিয়ান কূটনীতিক, কবি, লেখক এবং প্রকাশক ছিলেন। তাঁর কাব্যশৈলী প্রেম, কামোত্তেজকতা, নারীবাদ, ধর্ম এবং আরব জাতীয়তাবাদের চেতনা অন্বেষণে সরলতা এবং কমনীয়তার সমন্বয় করেছে। কাব্বানি আরব বিশ্বের অন্যতম সম্মানিত সমসাময়িক কবি এবং সিরিয়ার জাতীয় কবি হিসেবে বিবেচিত।

## জীবনী

### প্রাথমিক জীবন
বাম|থাম্ব|131x131পিক্সেল|ছোটোবেলায় কাব্বানী
নিজার কাব্বানি সিরিয়ার রাজধানী দামেস্কে একটি মধ্যবিত্ত বণিক পরিবারে জন্মগ্রহণ করেন। তার মা ফাইজা আকবিক তুর্কি বংশোদ্ভূত। কাব্বানী 'মিঠনাহ আল-শাহম' নামে দামেস্কের একটি পাড়াতে বেড়ে ওঠেন এবং ১৯৩০ থেকে ১৯৪১ সাল পর্যন্ত দামেস্কের ন্যাশনাল সায়েন্টিফিক কলেজ স্কুলে পড়াশোনা করেন। স্কুলটি ছিল তার বাবার বন্ধু আহমদ মুনিফ আল-এইদির মালিকানাধীন এবং পরিচালিত। পরে তিনি দামেস্ক বিশ্ববিদ্যালয়ে আইন বিষয়ে পড়াশোনা শুরু করেন এবং ১৯৪৫ সালে আইন বিষয়ে স্নাতক ডিগ্রি লাভ করেন।

কলেজে ছাত্র থাকাকালীন তিনি 'দ্য ব্রুনেট টোল্ড মি' (*The Brunette Told Me*) নামে তাঁর প্রথম কবিতা সংকলন লিখেছিলেন, যা তিনি ১৯৪২ সালে প্রকাশ করেছিলেন। এটি ছিল রোমান্টিক শ্লোকের সংকলন যা দামেস্কের রক্ষণশীল সমাজ জুড়ে আলোড়ন তোলে। এটিকে আরো গ্রহণযোগ্য করার জন্য, কাব্বানী এটি মুনির আল-আজলানিকে (আল-আজলানি তৎকালীন সিরিয়ার শিক্ষামন্ত্রী এবং একজন শীর্ষস্থানীয় জাতীয়তাবাদী নেতা ছিলেন) দেখিয়েছিলেন, আজলানি কবিতাগুলি পছন্দ করেছেন এবং নিজারের প্রথম বইয়ের প্রস্তাবনা লিখে তাকে সমর্থন করেছিলেন।

### কূটনীতি
আইন বিষয়ে স্নাতক হওয়ার পর, কাব্বানি সিরিয়ার পররাষ্ট্র মন্ত্রণালয়ের জন্য কাজ করেন। বৈরুত, কায়রো, ইস্তাম্বুল, মাদ্রিদ এবং লন্ডন সহ বেশ কয়েকটি রাজধানী শহরে সাংস্কৃতিক দূত হিসাবে কাজ করেন। ১৯৫৯ সালে, যখন সংযুক্ত আরব প্রজাতন্ত্র গঠিত হয়, কাব্বানী চীনের দূতাবাসে ভাইস-সেক্রেটারি নিযুক্ত হন। তিনি এই বছরগুলিতে প্রচুর লিখেছিলেন এবং এই সময়ের কবিতাগুলি তার সেরা কবিতা ছিল। তিনি ১৯৬৬ সালে পদত্যাগ না করা পর্যন্ত কূটনৈতিক কাজ চালিয়ে যান। তখন তিনি বৈরুতে তার নিজের নামে একটি প্রকাশনা সংস্থা প্রতিষ্ঠা করেছিলেন।

## ব্যক্তিগত জীবন

### পরিবার
কাব্বানীর দুই বোন ছিল, উইসাল এবং হাইফা; তার তিন ভাই ছিল: মুতাজ, রশিদ এবং সাবাহ। সাবাহ কাব্বানি ১৯৬০ সালে সিরিয়ান রেডিও এবং টিভির পরিচালক এবং ১৯৮০ এর দশকে যুক্তরাষ্ট্রে সিরিয়ার রাষ্ট্রদূত নিযুক্ত হয়েছিলেন।

## তথ্যসূত্র

বিষয়শ্রেণী:১৯২৩-এ জন্ম
বিষয়শ্রেণী:১৯৯৮-এ মৃত্যু
বিষয়শ্রেণী:দামেস্ক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নারীবাদী লেখক
বিষয়শ্রেণী:ইসলামি নারীবাদী
বিষয়শ্রেণী:নারীবাদী পুরুষ
বিষয়শ্রেণী:মুসলিম কবি
বিষয়শ্রেণী:দামেস্কের লেখক
বিষয়শ্রেণী:সিরীয় কূটনীতিক
বিষয়শ্রেণী:সিরীয় নারীবাদী
বিষয়শ্রেণী:সিরীয় মুসলিম
বিষয়শ্রেণী:২০শ শতাব্দীর সিরীয় কবি
বিষয়শ্রেণী:যুক্তরাজ্যে সিরীয় প্রবাসী
বিষয়শ্রেণী:কাব্বানী পরিবার
বিষয়শ্রেণী:বৃহত্তর লন্ডনে মৃত্যু
বিষয়শ্রেণী:লেবাননে সিরীয় প্রবাসী
বিষয়শ্রেণী:মিশরে সিরীয় প্রবাসী
বিষয়শ্রেণী:তুরস্কে সিরীয় প্রবাসী
বিষয়শ্রেণী:স্পেনে সিরীয় প্রবাসী
বিষয়শ্রেণী:আরবি পদ্য
বিষয়শ্রেণী:পুরুষ কবি
বিষয়শ্রেণী:সিরীয় পুরুষ লেখক
বিষয়শ্রেণী:২০শ শতাব্দীর পুরুষ লেখক
বিষয়শ্রেণী:২০শ শতাব্দীর আরবি ভাষার কবি
মো. আহমেদ খান বনাম শাহ বানো বেগম

**মো. আহমেদ খান বনাম শাহ বানো বেগম,** যা সাধারণত 'শাহ বানু কেস' নামে পরিচিত, ভারতে একটি বিতর্কিত মামলা ছিল, যেখানে সুপ্রিম কোর্ট একজন তালাকপ্রাপ্ত ক্ষতিগ্রস্থ  মুসলিম মহিলাকে ভরণপোষণের পক্ষে রায় দিয়েছিল। এরপর কংগ্রেস সরকার একটি আইন প্রণয়ন করে যার সবচেয়ে বিতর্কিত দিক হল তালাকের পর ইদ্দতের সময়কালের ভরণপোষণের অধিকার এবং তাকে তার আত্মীয় বা ওয়াকফ বোর্ডের কাছে রাখার দায়িত্ব। এটাকে বৈষম্যমূলক হিসেবে দেখা হয়েছিল কারণ এটি ধর্মনিরপেক্ষ আইনের অধীনে মুসলিম মহিলাদের মৌলিক রক্ষণাবেক্ষণের অধিকারকে ক্ষুণ্ণ করেছিল।

শাহ বানো বেগম মধ্যপ্রদেশের ইন্দোরের বাসিন্দা ছিলেন। ১৯৭৮ সালে তিনি স্বামীর দ্বারা তালাকপ্রাপ্ত হন। এরপর তিনি ভারতের সুপ্রিম কোর্টে একটি ফৌজদারি মামলা দায়ের করেছিলেন এবং রায়ে তিনি তার স্বামীর কাছ থেকে ভাতা পাওয়ার অধিকার লাভ করেছিলেন। রায় ঘোষণার পর মুসলিম রাজনীতিবিদরা রায় বাতিল করার জন্য প্রতিবাদ জানায়। ভারতীয় মুসলমানরা, যাদের মধ্যে কেউ কেউ কোরানের উদ্ধৃতি দিয়ে দেখিয়েছেন যে রায়টি ইসলামী আইনের সাথে সাংঘর্ষিক। ভারতে বিভিন্ন ধর্মের জন্য বিভিন্ন নাগরিক কোড থাকার পরিমাণ নিয়ে এটি বিতর্কের জন্ম দেয়। এই মামলার কারণে কংগ্রেস সরকার পূর্ণ সংখ্যাগরিষ্ঠতার সাথে 'মুসলিম মহিলাদের তালাক সুরক্ষা অধিকার আইন, ১৯৮৬' পাস করে, যা সুপ্রিম কোর্টের রায়কে দুর্বল করে দেয় এবং মুসলিম তালাকপ্রাপ্ত নারী তাদের পূর্ব স্বামীর কাছ থেকে  তালাকের ৯০ দিন পর (যা ইসলামী আইনে ইদ্দতের সময়কাল) ভরণপোষণের অধিকার সীমিত করে। যাইহোক, *ড্যানিয়েল লতিফি মামলা*  এবং *শামীমা ফারুকী বনাম শহীদ খান*  সহ পরবর্তী মামলার বিচারে ভারতের সুপ্রিম কোর্ট মামলার বৈধতা নিশ্চিত করার জন্য এই আইনটিকে ব্যাখ্যা করেছে এবং ফলস্বরূপ শাহ বানোর রায় এবং 'মুসলিম নারীদের তালাক অধিকার সুরক্ষা আইন ১৯৮৬' বাতিল করা হয়েছিল। অল ইন্ডিয়া শিয়া পার্সোনাল ল বোর্ড সহ কিছু প্রতিষ্ঠান সুপ্রিম কোর্টের আদেশ অনুযায়ী তালাকপ্রাপ্ত মুসলিম নারীর ভরণপোষণের অধিকারকে সর্বোচ্চ করার বিষয়টিকে সমর্থন করেছিল।

## পটভূমি
১৯৩২ সালে শাহ বানো ইন্দোরের একজন ধনী ও সুপরিচিত অ্যাডভোকেট মোহাম্মদ আহমদ খানের সাথে বিবাহবন্ধনে আবদ্ধ হন এবং তাদের পাঁচটি সন্তান হয়। ১৪ বছর পর, মোহাম্মদ আহমদ খান একজন কম বয়সী মহিলাকে দ্বিতীয় স্ত্রী হিসেবে গ্রহণ করেন এবং উভয় স্ত্রীর সঙ্গে এক বছর কাটানোর পর, তিনি শাহ বানোকে তালাক দেন,যখন বয়স ৬২ বছর। ১৯৭৮ সালের এপ্রিল মাসে খান তাকে প্রতিমাসে ২০০ ডলার দেওয়া বন্ধ করে দিয়েছিলেন। নিজের এবং তার সন্তানদের চাহিদা তিনি মেটাতে না পারায়, তখন তিনি ইন্দোরের একটি স্থানীয় আদালতে তার স্বামীর বিরুদ্ধে ফৌজদারি মামলা দায়ের করেছিলেন এবং  ভারতীয় আইনে ফৌজদারি কার্যবিধির ১২৫ ধারার অধীনে, তার নিজের এবং তার সন্তানদের ভরণপোষণের জন্য ৫০০ পাউন্ড পরিমাণ চেয়েছিলেন।

## তথ্যসূত্র

বিষয়শ্রেণী:ভারতে বিবাহ আইন
বিষয়শ্রেণী:বিবাহ বিচ্ছেদ আইন
বিষয়শ্রেণী:ভারতে ইসলাম
বিষয়শ্রেণী:ভারতে মুসলিম রাজনীতি
বিষয়শ্রেণী:ইসলামে নারী অধিকার
বিষয়শ্রেণী:ইন্দোর
বিষয়শ্রেণী:এশিয়াতে ইসলাম-সম্পর্কিত বিতর্ক
বিষয়শ্রেণী:রাজীব গান্ধী প্রশাসন
বিষয়শ্রেণী:ভারতে ধর্ম সম্পর্কে আইন
বিষয়শ্রেণী:ভারতে বিবাহ বিচ্ছেদ
বিষয়শ্রেণী:১৯৮৫-এ ভারত
বিষয়শ্রেণী:এশিয়ায় ইসলাম সম্পর্কিত বিতর্ক
বিষয়শ্রেণী:ভারতে ইসলামের ইতিহাস